Coba jelasin Sinopsis dari Persahabatan Bagai Kepompong dalam bahasa minangkabau dong

Ben Sarjono (Bio One) pindah dari Bandung ka Jakarta sasudah mandenyo maningga jo ayahnyo pai dinas ka Papua. Ben tingga jo etek samo apaknyo, Tante Indah-Om Bimo (Lulu Tobing-Pascal Azhar) basamo duo anaknyo, Isabel (Yasmin Napper) jo Yuan (Fransiskus Michael). Tante Indah manjamin basonyo Isabel nio manolong Ben baradaptasi. Isabel maraso terbebani dek adonyo kahadiran Ben karano manjadi bahan olok-olok dek geng The Mafioso, geng laki-laki panindeh. Langkah patamo Isabel adolah mangenalan Ben ka geng Isabel nan banamo Kepompong, inggo Ben dapek balinduang disinan.

Ben punyo sahabat banamo Kimo (Fatih Unru) nan babadan tambun, lucu, jo paham situasi sosial sikolahnyo. Katiko Bobby (Joshua Rundengan), kapalo geng The Mafioso manggaduah makan siang Ben jo kawan-kawannyo, Ben mambaleh nan dilakuan dek geng tu. Ben ampia ditokok sabalun Isabel jo geng kepompong tibo manolong Ben. Geng Kepompong mambuek Ben manjadi laki-laki nan gagah jo kuek nan sakatiko manjadi bahan gosip di sikolah. Mandy (Nadya Zahira Miir) jo Donna (Dosma Hazenbosch) dari geng The Fabolous Divas, maangek-angekan Paula (Cut Beby Tshabina) supayo mandakek ka Ben dek panampilan Ben alah barubah. Paula pun mandakek ka Ben jo maagiahan nomornyo ka Ben, tapi Ben indak punyo nyali untuak manelpon Paula duluan. Ben tau basonyo inyo dikarajoan dek Geng Kepompong. Ben berang ka Isabel. Indak lamo sudah tu, tajadi persaingan antaro geng Kepompong jo The Fabulous Diva dalam sayembera ide acara malam papisahan sikolah. Geng Kepompong manugasan Ben untuak icak-icak mandakek ka Paula supayo Ben tau ide geng Paula. Tapi Ben malah suko ka Paula. Paula pun nampaknyo suko pulo ka Ben jo mamintak tolong mamabuek proposalnyo. Katiko pamanang proposal diumuman, sadilah urang takajuik jo pangumumannyo.